OzLabs/hebrew-wiki-articles huggingface dataset:
IMAX

הלוגו של IMAX
IMAX (בתעתיק לעברית: איימקס) היא מערכת מקיפה של מצלמות קולנוע, סרטי צילום, מקרנים ואולמות הקרנה שמיוצרת על ידי "תאגיד IMAX" הקנדי, שידועה בזכות המסכים הגדולים שלה, בעלי יחס גובה–רוחב גבוה של 1.90:1.

אולמות IMAX מאופיינים במושבים שממוקמים בדירוג גבוה בדומה לאצטדיון. בכמה מקומות נבחרים בעולם קיימים אולמות עם מסכי IMAX גבוהים במיוחד, בעלי יחס גובה–רוחב של 1.43:1.

== היסטוריה ==
לרצון להעצים את הוויזואליה של הקולנוע יש היסטוריה ארוכה. ב־1929 חברת פוקס הציגה את "הפוקס גראונדר" מקרן חדש של 70 מילימטר, שבמהירות הוצא משימוש. סינמסקופ ו־VistaVision הרחיבו את התמונה המוצעת ממקרן של 35 מילימטר, וכמו כן היו אולמות שהשתמשו במספר מקרני קולנוע כמו הסינרמה בשביל הצגה עוד יותר רחבה. על אף שהיא הייתה מרשימה, הסינרמה הייתה מגושמת, קשה להתקנה והרווחים שבין המסכים היו קשים להסתרה.

== מאפיינים טכניים ==
מקרני IMAX דיגיטליים מקרינים תמונה ברזולוציה של 2,048 על 1,080 פיקסלים, או 4,096 על 2,160 במקרני לייזר. מקרני IMAX אנלוגיים משתמשים בסרט צילום גדול במיוחד ברוחב 70 מ"מ. בניגוד למקרנים קונבנציונליים, הסרט נע לאורך דרך המקרן ולא לרוחב, מה שמאפשר להקרין תמונה גדולה בהרבה מסרט 70 מ"מ רגיל שנע לרוחב. כמו בכל מקרני הקולנוע, הסרט מוקרן ב-24 תמונות בשנייה, אך עקב כך שהפריימים בסרט IMAX מצולמים לאורך הסרט ולא לרוחבו, הסרט מועבר במקרן במהירות של 102.7 מטרים לדקה, מהירות גבוהה במיוחד בהשוואה למהירותו של מקרן 70 מ"מ רגיל (34 מטרים לדקה), כדי להספיק להעביר את כל 24 הפריימים הגדולים הללו בשנייה.

== הקול בשיטת IMAX ==
בשנותיו הראשונות (תחילת שנות ה־70) של ה-IMAX הוא הכיל כשישה ערוצי קול מגנטיים שנמצאו על סרט הצילום. הקול ההיקפי כלל גם רמקול שמוקם על התקרה.

== IMAX בישראל ==
IMAX אילת
כיום אולמות IMAX בישראל נמצאים במתחמי פלאנט ומציגים בקביעות סרטים הוליוודיים עדכניים בפורמט IMAX, נכון ל-2022 קיימים בישראל שלושה אולמות קולנוע אשר משתמשים בפורמט IMAX: פלאנט ירושלים, פלאנט ראשון לציון ופלאנט באר שבע. אולמות אלו מציגים רק בפורמטים של IMAX דיגיטלי ו-IMAX 3D.

בעבר אולמות IMAX בישראל היו בבעלות חברת גלובוס מקס, להם היו שלושה אולמות קולנוע שהשתמשו בפורמט ה־IMAX:
* קניון הקריון שבקריית ביאליק
* One Plaza בבאר שבע
* The MAX – בית קולנוע שהופעל על ידי חברת גלובוס מקס וממוקם באילת. בעברו, לפני שנסגר, הציג סרטי תלת מימד ייעודיים.
גלובוס מקס סיימה את החוזה עם "תאגיד IMAX" ב־2009 ובעקבות כך הפכה את אולמות ה־IMAX לאולמות רגילים.

==קישורים חיצוניים==

* 

==הערות שוליים==

*
קטגוריה:מינוחים בקולנוע
קטגוריה:בתי קולנוע
מדריך ישראל החדש

מדריך ישראל החדש הוא אנציקלופדיה לידיעת ארץ ישראל בעריכת ספי בן-יוסף, בהוצאת כתר ומשרד הביטחון. 

== תיאור המדריך ==
מדריך ישראל הוא שילוב של אנציקלופדיה ומדריך טיולים. המדריך כולל 15 כרכים ובהם מידע על היישובים בישראל ועל אתרים היסטוריים, ארכאולוגיים וגאולוגיים. המדריך כולל גם אתרי נוף, שמורות טבע וגנים לאומיים. הערכים מוצגים בלוויית תמונות צבעוניות ותרשימי מפות. כל כרך כולל פרק מבואות, פרק אתרים, פרק טיולים ותוכן עניינים בסדר אלפביתי. 

המהדורה הראשונה של המדריך יצאה לאור בשנת 1980 בעריכת אריה יצחקי, וכונתה "מדריך ישראל - אנציקלופדיה שימושית לידיעת הארץ". המהדורה הנוכחית יצאה לאור בשנת 2001. המהדורה הראשונה כללה תיק מפות של ישראל בקנה מידה 1:100,000. המפות במהדורה החדשה מחולקות לאזורים וכלולות בספרי המדריך. תמונות צבע בודדות צורפו במהדורה הראשונה במרוכז בכל כרך ואילו במהדורה החדשה תמונות הצבע מופיעות במקום לפי הערך שהן מתארות. המהדורה החדשה כוללת אינפורמציה מעודכנת וחלוקה חדשה של הכרכים.

מדריך ארץ ישראל החדש, שיצא בשנת 2001, בשונה מהמדריך שיצא בשנת 1980, אינו כולל את חצי האי סיני, וכן את היישובים היהודיים ביהודה ושומרון ובחבל עזה.

פרקי המבוא כוללים מידע כללי בנושאי גאולוגיה, גאומורפולוגיה, בוטניקה וזואולוגיה. פרקי האתרים כוללים תיאור אתרים רבים - אתרים היסטוריים, ארכאולוגיים, גאולוגיים, אתרי נוף, שמורות טבע וגנים לאומיים. פרקי המסלולים כוללים תיאור מסלולי טיול המתאימים למשפחות, למיטיבי לכת ומסלולים לטיולים רכב שטח. תיאור מסלולי הטיול מלווה בתרשימים של מפות צבעוניות. הכרכים של המדריך מסודרים לפי חלקי ארץ ישראל שהם מתארים. הכרך הראשון כולל מילון מונחים ותוכן עניינים של המדריך על כל כרכיו. 

המערכת המדעית של המדריך כללה את פרופ' עקיבא פלכסר, מנחם מרקוס, פרופ' יואל וייזל, ד"ר אבי שמידע, ד"ר עדי פז, ד"ר גבריאל ברקאי, ד"ר יוסף דרורי, ישראל ליפל, בני פרנקל ויואב רגב.

== רשימת הכרכים ==
# מילון למונחי יסוד ומפתח, ערך ספי בן-יוסף.
# החרמון, הגולן ועמק החולה, ערך מנחם מרקוס.
# הגליל העליון וחופו, ערך מושון גבאי.
# הגליל התחתון וחופו ובקעת כנרות, ערכו מושון גבאי ויצחקי גל.
# הכרמל וחופו ורמות מנשה, ערכו סלמן אבו רוכן ויעקב שורר.
# העמקים, ערכו יוסי בוכמן ויצחקי גל.
# שומרון ובקעת הירדן, ערכו ספי בן יוסף ומנחם מרקוס.
# השרון, ערך יואב רגב.
# מישור החוף הדרומי, פלשת, ערך יואב רגב .
# השפלה, ערך יואב רגב.
# הרי יהודה, ערך ספי בן יוסף.
# ירושלים, ערכה אלונה ורדי.
# מדבר יהודה ובקעת ים המלח, ערך ספי בן יוסף.
# הנגב הצפוני, ערך מנחם מרקוס.
# הר הנגב והערבה, ערך מנחס מרקוס. 

== לקריאה נוספת ==
* ספי בן יוסף, מדריך ישראל החדש אנציקלופדיה מסלולי טיול, הוצאת משרד הביטחון ההוצאה לאור וכתר הוצאה לאור. 2001. 
* אריה יצחקי, מדריך ישראל - אנציקלופדיה שימושית לידיעת הארץ, - מהדורה הראשונה - 1980

== קישורים חיצוניים ==
* [http://www.ybook.co.il/htmls/product.aspx?c0=15940&bsp=13575 מדריך ישראל] באתר ידיעות ספרים
* [http://lib.cet.ac.il/pages/sub.asp?source=641 מאמרים מתוך הספר] באתר הספרייה הווירטואלית של מטח.

קטגוריה:אנציקלופדיות בשפה העברית
קטגוריה:ספרי ארץ ישראל
פורמיגה

מירילדס מסיאל מוטה (ידועה בכינוי פורמיגה, נמלה בפורטוגזית; נולדה ב-3 במרץ 1978 בסלבדור שבברזיל) היא כדורגלנית ברזילאית והיחידה אי פעם (גם בקרב שחקני הכדורגל הגברים) ששיחקה בשבעה מונדיאלים.
== קריירה ==
נכון ל-2019 פורמיגה משחקת בקבוצת פריז סן-ז'רמן הצרפתית, אליה הגיעה בשנת 2017. בעבר היא שיחקה בסאו פאולו (1993-97), בפורטוגזה (1998), בסנטה איזבל (2000-2001), בסנטוס (2002), באינדפנדיינטה (2003) ובקבוצות נוספות.

פורמיגה הייתה חלק מנבחרת ברזיל שהשתתפה בגביע העולם 1995, גביע העולם 1999, גביע העולם 2003, גביע העולם 2007, גביע העולם 2011, גביע העולם 2015 וגביע העולם 2019. כמו כן השתתפה בשיא של שישה משחקים אולימפיים באולימפיאדת אטלנטה (1996), אולימפיאדת סידני (2000), אולימפיאדת אתונה (2004), אולימפיאדת בייג'ינג (2008), אולימפיאדת לונדון (2012) ואולימפיאדת ריו דה ז'ניירו (2016).

==קישורים חיצוניים==

* [http://www.njwildcats.com/players/Formiga/index_E.html פרופיל ב-njwildcats.com] 
* 

קטגוריה:כדורגלניות ברזילאיות
קטגוריה:קשריות כדורגל ברזילאיות
קטגוריה:קשרי כדורגל ברזילאים
קטגוריה:כדורגלניות סנטוס
קטגוריה:כדורגלניות רוזנגארד
קטגוריה:כדורגלניות גולד פרייד
קטגוריה:כדורגלניות פריז סן-ז'רמן
קטגוריה:כדורגלניות באולימפיאדת אטלנטה (1996)
קטגוריה:כדורגלניות באולימפיאדת סידני (2000)
קטגוריה:כדורגלנים באולימפיאדת סידני (2000)
קטגוריה:כדורגלניות באולימפיאדת אתונה (2004)
קטגוריה:כדורגלניות באולימפיאדת בייג'ינג (2008)
קטגוריה:כדורגלניות באולימפיאדת לונדון (2012)
קטגוריה:כדורגלניות ברזילאיות באולימפיאדת ריו דה ז'ניירו (2016)
קטגוריה:כדורגלניות ברזילאיות באולימפיאדת טוקיו (2020)
קטגוריה:מדליסטים אולימפיים ברזילאים
קטגוריה:זוכות מדליית כסף אולימפית מברזיל
קטגוריה:ילידות 1978
דויטשה גרמופון

למעלה תקליט שעל צידו האחד סמל דויטשה גרמופון המקורי, בצד השני של התקליט למטה [[אנריקו קארוזו שר אריה מאת ג'וזפה ורדי. התקליט יוצר בהנובר 1908 על ידי אמיל ברלינר]]
דויטשה גרמופון (בגרמנית: Deutsche Grammophon) היא חברת תקליטים גרמנית למוזיקה קלאסית שהייתה המבשרת של תאגיד PolyGram . מאז 1999, החברה היא חלק מיוניברסל מיוזיק גרופ. דויטשה גרמופון היא חברת התקליטים הוותיקה ביותר הפועלת כיום.

== היסטוריה ==
דויטשה גרמופון גזלשאפט (Deutsche Grammophon Gesellschaft) נוסדה בדצמבר 1898 על ידי אמיל ברלינר, יהודי, יליד גרמניה, אזרח ארצות הברית כסניף הגרמני של ברלינר גרמופון. ברלינר שלח את, אחיו, יוסף ברלינר להקים את החברה בעיר הולדתם הנובר.<ref></ref> הסניף הגרמני הוקם שנתיים לאחר שברלינר ייסד את חברת גרמופון הבריטית, בלונדון. בית החרושת של דויטשה גרמופון בהנובר היה המפעל הראשון בעולם שהוקם במיוחד לייצור תקליטים ותוך עשור ייצר מספר מיליוני תקליטים בשנה.

עם תחילת המאה ה-20 הוקלטו בחברה אמנים בינלאומיים כמו זמר הטנור אנריקו קארוזו, זמר הבס פיודור שאליאפין (Feodor Chaliapin) וזמרת הסופרן האוסטרלית נלי מלבה (Dame Nellie Melba).

ב-1941 רכשה חברת Siemens & Halske את המותג, ובשנת 1945, במסגרת תנאי הכניעה של גרמניה וסיום מלחמת העולם השנייה, נלקחו מדויטשה גרמופון הזכויות על "His Master's Voice" והועברו ל-EMI הבריטית, כולל הסמל המסחרי של הכלב והגרמופון, עקב כך הוחלף הסמל של דויטשה גרמופון לציור של "כתר צבעונים".

בשנת 1962 יצרה החברה, בשיתוף עם פיליפס ההולנדית, את קבוצת DGG/PPI. בשנת 1987 מכרה סימנס את חלקה בבעלות המותג וכך הפכה פיליפס לבעלת הנכסים העיקרית. ב-1998 רכשה החברה הקנדית Seagram Company Ltd את המותג הגרמני, ומאז החברה היא חלק מקבוצת Universal Music Group.

במהלך השנים סיפק המותג הקלטות השואפות לייצוג נאמן של המקור, ככל שאפשרה התקופה. בין המוזיקאים שהקליטו תחת המותג היו מנצחי תזמורות כגון קלאודיו אבאדו, ליאונרד ברנשטיין, פייר בולז, הרברט פון קאראיין, קרלוס קלייבר; עם תזמורות כגון הפילהרמונית של ברלין, הפילהרמונית של ניו יורק, הפילהרמונית של וינה, תזמורת קליבלנד, התזמורת הסימפונית של שיקגו; פסנתרנים כגון מאוריציו פוליני, ולדימיר הורוביץ, איוו פוגורליץ', כריסטיאן צימרמן, מרתה ארחריץ', יונדי לי, לאנג לאנג, יבגני קיסין; כנרים כגון אייזק שטרן, יצחק פרלמן, פנחס צוקרמן, דוד אויסטרך, גיל שחם, הילרי האן, זמרים כגון דיטריך פישר דיסקאו ואמנים רבים נוספים.

== הפקות ארכיב ==
150px
לדויטשה גרמופון גם קו הקלטות מוזיקה עתיקה בשם ארכיב פרודוקציון, שהתפרסם, בין השאר, בהקלטותיהם של קרל ריכטר וג'ון אליוט גרדינר.

דויטשה גרמופון הייתה הראשונה ששיווקה תקליטורים של מוזיקה קלאסית לציבור הרחב בשנת 1983.

== קישורים חיצוניים ==

* 

* [https://web.archive.org/web/20080401081436/http://www.deutschegrammophon.com/about/aboutdgg.htms?PAGE=main ארבעה מאמרים על ההיסטוריה של דויטשה גרמופון (אנגלית)]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מוזיקה קלאסית
קטגוריה:חברות תקליטים
מיחה זופאן

מיחה זופאן (בסלובנית: Miha Zupan; נולד ב-13 בספטמבר 1982 בקראן) הוא כדורסלן סלובני.
== קריירה ==
זופאן, חרש מלידה, החל לשחק כדורסל רק בגיל 14. עד מהרה הצטרף לנבחרת סלובניה לחרשים, אותה הוביל פעמיים לגמר אליפות אירופה. בגיל 17 חתם בקבוצת ק.ד. סלובאן מליובליאנה. בתקופה זו צמח לגובה בקצב מהיר (20 ס"מ ב-18 חודשים, עד לגובה של 2.04 מ'), דבר שגם הביא לבעיות בברכיו.

משחקו בסלובאן הביא אותו גם לנבחרתה הצעירה של סלובניה, ובשנים 2004 ו-2006 השתתף במשחקי האול-סטאר של הליגה הסלובנית. בראשון שבהם נבחר לשחקן המצטיין, ואף זכה בתחרות ההטבעות. בקיץ 2006 זומן לראשונה לנבחרתה הבוגרת של סלובניה, לקראת אליפות העולם 2006 שנערכה ביפן, אך לבסוף לא נסע עם הנבחרת, והיה השחקן האחרון שנחתך ממנה. לקראת עונת חתם באולימפיה ליובליאנה, אך מחלוקת משפטית עם ק.ד. סלובאן מנעה את שיתופו במשחקי הקבוצה. לקראת עונת מחלוקת זו נפתרה וזופאן הצטרף לסגל הקבוצה. הוא זכה עם הקבוצה פעמיים באליפות המדינה ובגביע המדינה, בשנים 2008 ו-2009. ב-2009 עבר לקבוצתו הנוכחית, טריקאלה.

זופאן הוא פאוור פורוורד היכול לשחק גם כסנטר. הוא ניחן ביכולת קליעה מצוינת מטווח 3 הנקודות.

==קישורים חיצוניים==

* [http://www.euroleague.net/competition/players/showplayer?clubcode=LJU&pcode=LHD דף השחקן של מיחה זופאן] באתר היורוליג
* [http://www.adriaticbasket.com/igraci.php?id=150 דף השחקן של מיחה זופאן באתר הליגה האדריאטית]

קטגוריה:כדורסלנים סלובנים
קטגוריה:כדורסלני אולימפיה ליובליאנה
קטגוריה:כדורסלני ספרטק סנקט פטרבורג
קטגוריה:כדורסלני טורק טלקום
קטגוריה:ספורטאים לקויי שמיעה
קטגוריה:סלובנים שנולדו ב-1982
פרפרי תעתוע

"פרפרי תעתוע" הוא אלבום אוסף משירי המוזיקאי הישראלי ערן צור שיצא בשנת 2001.

האלבום מכיל אוסף משיריו של צור משנות ה-90, בעריכת דרור נחום, חלקם בגרסאותיהם המקוריות וחלקם בעיבודים חדשים. האלבום מתחיל בשיר "נימפה" אותו כתב צור ללחן של ברי סחרוף, שהוקלט במקור על ידי סחרוף, המתארח בהקלטה הזו בנגינה על גיטרות. רצועות נוספות הבולטות באלבום זה הן: "קיץ", "בלילות של ירח מלא" ו"ערב ב' כסלו" המוגשות כאן בעיבוד אקוסטי ושקט. שיר נוסף שהוקלט במיוחד לאוסף הוא השיר "גולדפינגר" המכיל סימפול מפסקול הסרט "גולדפינגר" שבסדרת סרטי ג'יימס בונד.

==שירי האלבום==
#נימפה
#הוא והיא
#פרפרי תעתוע
#קיץ
#כרמלה גרוס וגנר
#יחפשו - לא ימצאו
#רטוב וחם
#Rush Time
#אלינור
#עלבון
#תמונה אימפרסיוניסטית
#תותים
#ערב ב' כסלו
#קרבות תרנגולים
#גולדפינגר
#תכלית בתחתית
#נשל הנחש
#פרח שחור
#בלילות של ירח מלא

==קישורים חיצוניים==

קטגוריה:אלבומי 2001
קטגוריה:ערן צור
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת NMC יונייטד אנטרטיינמנט
גייזר כוורת הדבורים

התפרצות של גייזר כוורת הדבורים.
משמאל אנשים מקריים לשם להשוואה
גייזר כוורת הדבורים, הידוע גם בשם ביהייב (באנגלית: Beehive Geyser) הוא גייזר שנמצא באגן הגייזרים העילי בילוסטון שבארצות הברית ונחשב בין הגייזרים היפים והמרשימים בילוסטון ובעולם. הגייזר נחשב מיוחד במינו מכיוון שניתן לראות את פתח התפרצותו ממרחק קטן מאוד. למשך מספר דקות הגייזר מציג תצוגה מרשימה של מים רותחים מזנקים לגובה של כ- 6 מ', רעידה, לעיתים התפרצות שנייה של גייזר האריה ולעיתים קרובות גם קשת.

הגייזר מתפרץ לגובה של עד 60 מ' מ"גביע" בגובה 1.2 מטר בצורת כוורת דבורים. על פי כן, גייזר זה הוא גייזר חרוט.
התפרצותיו אינן ניתנות לחיזוי בחורף, אך בקיץ ניתן לחזות התפרצויות בצורה מעט יותר מדויקת: הגייזר מתפרץ פעם עד פעמיים ביום. מקרים של יותר מפעמיים נדירים מאוד.
מימין לגייזר נמצא האינדיקטור שלו, אשר כשהוא מתחיל להתפרץ הוא מסמל שבעוד 20 דקות לערך, הגייזר יתפרץ. לעיתים רחוקות מאוד הגייזר מתפרץ ללא התרעה ולעיתים רחוקות אף יותר, האינדיקטור מתפרץ ללא ההתפרצות של גייזר כוורת הדבורים.<ref></ref>

==קישורים חיצוניים==

* [https://yellowstonenaturalist.com/geyser-watch/get-to-know-the-geysers/get-to-know-beehive-geyser/ הסבר בהרחבה על גייזר כוורת הדבורים], באתר yellowstone

==הערות שוליים==
 

כוורת הדבורים
קטגוריה:ילוסטון
נבחרת קוריאה הצפונית בכדורגל נשים

נבחרת קוריאה הצפונית בכדורגל נשים מייצגת את קוריאה הצפונית מאז 1989. הנבחרת מנוהלת על ידי התאחדות הכדורגל של קוריאה הצפונית. 

הנבחרת העפילה שלוש פעמים לגביע העולם בכדורגל נשים. בפעמיים הראשונות (1999 ו-2003) לא עברה הסיבוב הראשון אך ב-2007 העפילה לשלב רבע הגמר. הנבחרת זכתה שלוש פעמים באליפות אסיה (2001, 2003, ו-2008) ופעמיים נוספות הגיעה לגמר אך הפסידה (1993 ו-1997). נבחרת הנשים הצעירה של קוריאה הצפונית זכתה בגביע העולם עד גיל 20 שנערכה בשנת 2006 ברוסיה.

==כל גביעי העולם==
*1991 - לא העפילה
*1995 - לא העפילה
*1999 - סיבוב ראשון
*2003 - סיבוב ראשון
*2007 - רבע גמר
*2011 - סיבוב ראשון
*2015 - הושעתה
*2019 - לא העפילה

==קישורים חיצוניים==

==הערות שוליים==

קוריאה הצפונית
קטגוריה:קוריאה הצפונית: כדורגל
נמלת קציר חולית

נמלת קציר חולית (שם מדעי: Messor arenarius) היא מין של נמלת קציר, ממשפחת הנמליים שבסדרת הדבוראים. נמלת הקציר החולית היא מין מדברי והיא מצויה בצפון אפריקה, במדבר סיני, בישראל, בסוריה ובלבנון.
== מאפיינים ==
גופה של נמלת הקציר החולית הוא גדול יחסית וחסון. מכיוון שסביבת המחיה שלה היא מדברית, מסוגלת הנמלה לשאת משא כבד ביותר. לסתותיה של נמלת הקציר החולית מותאמות היטב לסביבת המחיה שלה ולמזונה ומאפשרות לה לאכול מזון קשיח ביותר. לסתות נמלת הקציר החולית ונחשבות גם ללסתות החזקות ביותר מבין נמלי הקציר בארץ ישראל. גם גופה, כמו הלסתות, נחשב לחזק ביותר בין גופן של נמלי הקציר בארץ-ישראל.

מלכת נמלת הקציר החולית היא בעלת כנפיים וגדולה יותר משאר הנמלים. פעם בשנה, ב"טקס" הנקרא "מעוף הכלולות", זכר הנמלה, שגם הוא מכונף, מפרה את המלכה. לאחר שהזכר מפרה את המלכה במעוף הכלולות, הוא נופל ארצה ומת. החל מההפריה, המלכה מתחילה להטיל ביצי נמלים. המלכה מטפלת בזחלים הראשונים הבוקעים מן הביצים, בנות הדור הראשון מטפלות בדור השני וכך הלאה. הנמלים הפועלות הן בעלות מגוון תפקידים כשמירה על הזחלים, האכלת הזכר והנקבה, שמירה על הקן וליקוט מזון.

==קישורים חיצוניים==

* 

קטגוריה:נמליים
קטגוריה:ארץ ישראל: דבוראים
ז'ורה (קנטון)

ז'ורה (בצרפתית: Jura) הוא הקנטון החדש ביותר מבין 26 הקנטונים של שווייץ, ונוסד בשנת 1979 כשעיר הבירה שלו היא דלמונט.

הקנטון ממוקם בצפון-מערב שווייץ וגובל בקנטוני בזל-שטאדט, ברן, ובמחוז (דיפרטמנט) ז'ורה שבצרפת. שמו הרשמי הוא "הרפובליקה של קנטון ז'ורה" ובדומה לשאר הקנטונים הוא חבר בקונפדרציה השווייצרית.

==גאוגרפיה==
קנטון ז'ורה שוכן בחלקה הצפון-מערבי של שווייץ; על חלקים מהרי ז'ורה בדרומו ועל מישור הז'ורה בצפונו. נהר הדובס ונהר הבירס חוצים את הקנטון, בעוד שנהר הדובס מתמזג בהמשכו עם נהר הסון ולאחר מכן עם נהר הרון, הרי שנהר הבירס מגיע עד לנהר הריין. שטחו של הקנטון הוא 839 קמ"ר בלבד. העיירה פורנטרוי נמצאת במרכז הגאוגרפי של הקנטון, ורכבות בעלות תדירות של חצי שעה מחברות אותה לבזל או לBiel/Bienne דרך דלמונט. כמו כן פורנטרוי היא העיירה השווייצרית הקרובה ביותר לפריס.

==היסטוריה==
בשנת 999 הוענק לבישוף של בזל מאת מלך בורגונדי, מרבית שטח המחוז המרכיב כיום את קנטון ז'ורה. עד אותה העת, היה מחוז זה בעל שליטה ריבונית למעלה מ-800 שנה.

לאחר כריתת הברית ההיסטורית שנערכה באזור בשנת 1648, היה המחוז חוליה עצמאית בין שאר המחוזות שהצטרפו לברית שהרכיבה את הקונפדרציה השווייצרית.

בקונגרס הוינאי שנערך בשנת 1814, הוענק מחוז ז'ורה לקנטון ברן, דבר שהוביל למחלוקת עזה; בעוד שז'ורה היה מחוז בו האוכלוסייה הייתה בעיקרה דוברת צרפתית וקתולית, הרי שקנטון ברן היה ברובו מורכב מאוכלוסייה דוברת גרמנית ופרוטסטנטית. בעקבות זאת, דרשו אנשי ז'ורה עצמאות אשר הושגה, לאחר מאבקים רבים, רק בשנת 1977.

בשנת 1978 הושלם תהליך פיצול הקנטונים והפך לרשמי בזכות משאל-עם שנערך בקרב אזרחי שווייץ. שנה לאחר מכן, הצטרף ז'ורה באופן רשמי לקונפדרציה השווייצרית כחבר מן המניין. מכל מקום, חלקו הדרומי של המחוז, בחר שלא להכלל בקנטון העצמאי, ונותר חלק מקנטון ברן. אזור זה, נקרא "ברנז ז'ורה" (Bernese Jura). למרות זאת, השם ז'ורה מתייחס הן לקנטון העצמאי והן לשני חלקיו של האזור.

==כלכלה==
כלכלת הקנטון מתבססת בעיקרה על ענף החקלאות, וכן על ענף גידול בקר וגידול וטיפוח סוסים. תחומי התעשייה המרכזיים הם תעשיית השעונים, טקסטיל וטבק. כמו כן, מתפתחת בהדרגה תעשייה ומסחר בקנה מידה בינוני.

==אוכלוסייה==
כמעט כל האוכלוסייה דוברת צרפתית. רוב התושבים הם קתולים.

==קישורים חיצוניים==

* 
* [http://www.juratourisme.ch/ לשכת התיירות של ז'ורה]
* [http://www.statistik.admin.ch/stat_ch/ber00/ekan_ju.htm נתונים סטטיסטיים רשמיים של ז'ורה]
* 

==הערות שוליים==

*
קטגוריה:שווייץ: קנטונים
קטגוריה:מדינות וטריטוריות שהוקמו ב-1979
פולקסקאמר

ארמון הרפובליקה, הבניין שבו התכנס הפולקסקאמר
פולקסקאמר (בגרמנית: Volkskammer; "בית העם"), היה הרשות המחוקקת דה יורה של הרפובליקה הדמוקרטית הגרמנית, כלומר הפרלמנט שלה. 

הפולקסקאמר נוצר ב-7 באוקטובר 1949 עם הקמתה הרשמית של גרמניה המזרחית וכינון חוקתה. על פי חוקת גרמניה המזרחית מוגדר הפרלמנט "כגוף העליון של כוח המדינה ברפובליקה הדמוקרטית הגרמנית". 
רשמית, היה לו, לפרלמנט כוח רב כאשר תפקידיו בין השאר היו למנות את חברי מועצת המדינה, מועצת השרים (הממשלה) לחוקק חוקים ולפקח על ביצועם. בפועל תפקידו היה סמלי בלבד והוא שימש למעשה חותמת גומי. זאת גם מכיוון שכל הצירים בו היו חברים במפלגות שהרכיבו את החזית הלאומית של גרמניה הדמוקרטית או שכיהנו מטעם ארגוני המונים כמו הנוער הגרמני החופשי, תנועת הנוער של המפלגה והבלעדית במדינה. רובן ככולן של ההחלטות התקבלו בקרב קבוצה קטנה של אנשים בקרב מפלגת האיחוד הסוציאליסטי- חברי הפוליטביורו. 

מהקמתו הרשמית באוקטובר 1949 עד 1963 מנה הפולקסקאמר 466 צירים. מאז 1963 מנה הפולקסקאמר 500 צירים שנבחרו אחת ל-5 שנים.

==ראו גם==
*שטאטסראט
*פוליטיקה של גרמניה המזרחית

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:גרמניה המזרחית: חוק ומשפט
קטגוריה:גרמניה המזרחית: פוליטיקה
קטגוריה:רשויות מחוקקות לשעבר
בנג'מין ליבט

בנג'מין ליבט (Benjamin Libet; 12 באפריל 1916 — 23 ביולי 2007) היה חוקר יהודי במחלקה לפסיכולוגיה של אוניברסיטת קליפורניה בסן פרנסיסקו ומחלוצי המחקר בתחום התודעה. רכש את השכלתו באוניברסיטת שיקגו, שם השלים לימודי דוקטורט בפיזיולוגיה ב-1939. בהמשך לימד וחקר בבית הספר לרפואה באוניברסיטת פנסילבניה, באוניברסיטת סן פרנסיסקו, קליפורניה ובאוניברסיטת שיקגו. 

בשנות ה-70 היה ליבט מעורב במחקר הפעילות העצבית וסף התחושה. מחקריו הראשוניים התמקדו בהגדרת הגירוי המינימלי הנדרש כדי לעורר תחושה מלאכותית של גירוי, זאת בהסתמך על שיטות פסיכופיזיות שגרתיות לאותה התקופה.
במהרה התפתחו מחקריו לכיוון חקר התודעה האנושית; ניסויו המפורסם ביותר הוא זה שפורסם ב-1983, שבו הוא מדגים כי פעילות חשמלית במוח (הוא אפיין פעילות אשר נקראת פוטנציאל מוכנות - readiness potential) מקדימים את התחושה המודעת של רצון לבצע מעשה כלשהו. תוצאות אלו מרמזות כי פעילות עצבית בלתי-רצונית מקדימה ואף ייתכן ומהווה את הגורם לפעולה רצונית אשר בדיעבד נראתה לאדם המבצע אותה כאילו ביצע אותה באופן מודע.



==ראו גם==
*בחירה חופשית
*אפיפנומנליזם

==לקריאה נוספת==
<div class="mw-content-ltr">
*Benjamin Libet, Anthony Freeman, & J. K. B. Sutherland, Editors, The Volitional Brain : Towards a Neuroscience of Free Will, Imprint Academic, 1999, 
*Benjamin Libet, Mind Time: The Temporal Factor in Consciousness (Perspectives in Cognitive Neuroscience), Harvard University Press, 2004, 
*Max Velmans, Understanding Consciousness, Routledge, London, 2000, 
*Daniel C. Dennett, Consciousness Explained, Little Brown, 1991, 
</div>

==קישורים חיצוניים==

* [https://alaxon.co.il/thought/%D7%91%D7%97%D7%99%D7%A8%D7%AA-%D7%94%D7%91%D7%97%D7%99%D7%A8%D7%95%D7%AA/ על ליבט ושאלת הרצון החופשי], באתר אלכסון
<div class="mw-content-ltr">
* Thomas H. Maugh II, [http://articles.latimes.com/2007/aug/27/local/me-libet27 Benjamin Libet, 91; physiologist probed consciousness], The Los Angeles Times, August 27, 2007
</div>
* [https://web.archive.org/web/20080927135832/http://www.uni-klu.ac.at/psy/cognition/fr_nobel_E2003.html?http%3A%2F%2Fwww.uni-klu.ac.at%2Fpsy%2Fcognition%2Fnobelpreis_2003E.html Virtual Nobel for psychology]
* [http://www.consciousentities.com/libet.htm Short account of Libet's experiments and theory]

קטגוריה:פילוסופיה של הנפש
קטגוריה:פסיכולוגים יהודים אמריקאים
קטגוריה:בעלי תואר דוקטור מאוניברסיטת שיקגו
קטגוריה:סגל אוניברסיטת קליפורניה בסן פרנסיסקו
קטגוריה:שיקגו: אישים
קטגוריה:אמריקאים שנולדו ב-1916
קטגוריה:אמריקאים שנפטרו ב-2007
גראפה

גראפה (באיטלקית: Grappa), בעברית גַּפְתָּה, הוא משקה אלכוהולי המופק מגפת ענבים (שאריות הפירות שנותרות לאחר סחיטתם). בצרפת מוכר המשקה בשם Marc, בספרד Orujo, ביוון Tsikoudia ובגאורגיה Chacha.

== מקור השם ==
הגרפּה יוצר במקור באזור בסאנו דל גראפה (Bassano del Grappa) בונטו שבצפון איטליה. מקור השם במילה הלטינית גראפולוס שפירושה "אשכול ענבים".

== הפקת המשקה ==
טכניקת ייצור הגרפּה נפוצה ברוב ארצות ייצור היין המסורתיות. באופן מסורתי משקאות בסגנון גראפה מכילים בין 40 ל-60 אחוזי אלכוהול.

כיום, במקומות שונים בארצות יין של "העולם החדש" וגם בישראל מייצרים משקאות בסגנון גראפה, אך על פי תקנה בינלאומית (ECC regulation) שנכנסה לתוקף בשנת 1989, ניתן לקרוא לתזקיק גפת ענבים בשם "גראפה" אך ורק אם הוא יוצר באיטליה או בטיצ'ינו.

==מותגים מפורסמים==
* פיור די ויט - גראפה המיוצר על ידי זיקוק אדים של גפת הענבים. פירוש השם "פרח החיים". מגיע בבקבוק מכוסה בשק יוטה ובחוזק של 38% אלכוהול.
* נונינו גראפה - משפחת נונינו מייצרת גראפה מאז 1897. למותג הדגל שלה קוראים UE בנפח 30% אלכוהול והוא מיוצר אך ורק מזן ענבים פיקוליט.

==בארץ==
* יקב ניר עוז - ייצור מקומי וביתי של הגראפה הישראלית הראשונה.

==קישורים חיצוניים==

* 
* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:גראפה
קטגוריה:משקאות אלכוהוליים
קטגוריה:דיז'סטיפים
קטגוריה:המטבח האיטלקי
סצנה ממעמד החתימה על חוקת ארצות הברית

סצנה ממעמד החתימה על חוקת ארצות הברית (באנגלית: Scene at the Signing of the Constitution of the United States) הוא ציור שמן מפורסם אותו צייר האוורד צ'נדלר כריסטי, ואשר מתאר את מתן החתימות על החוקה האמריקנית, בוועידת החוקה בהיכל העצמאות בפילדלפיה.

בצדו הימני של הציור, על הבמה, מופיע ג'ורג' וושינגטון כאשר הוא עומד זקוף, כמו משקיף על התהליך ההיסטורי של כינון האומה. הצייר בחר להדגיש את דמותו על ידי אור בוהק המגיע מהחלונות כמעין הילה סביבו. 

רק 39 מתוך 55 הצירים מופיעים בציור. לא מופיעים שלושת הצירים שסירבו לחתום על החוקה. גם לא שלושה עשר הצירים שעזבו את הוועידה קודם לכן. בנוסף לצירים, מופיע (במרכז, עומד ולבוש באדום) גם מזכיר הוועידה ויליאם ג'קסון.

ביחד עם וושינגטון חוצה את הדלאוור שצייר הצייר הגרמני-אמריקני עמנואל לויצה, הוא אחד מהציורים המפורסמים ביותר המתארים מראות מימי המהפכה האמריקנית. כריסטי יצר את הציור באפריל 1940, יותר ממאה וחמישים שנה לאחר מועד הוועידה ב-1787. הציור מוצג ליד גרם המדרגות המזרחי בבית הנבחרים, בירת ארצות הברית.

==מקורות==
* [http://www.teachingamericanhistory.org/convention/christy-about.html הציור מאת לויד גורדון באתר העוסק בהיסטוריה אמריקנית] 

קטגוריה:ציורי שמן
קטגוריה:חוקת ארצות הברית
קטגוריה:וושינגטון די. סי.: יצירות אמנות
לי שארפ

לי סטוארט שארפ (נולד ב-27 במאי 1971) הוא כדורגלן עבר אנגלי. שארפ שיחק בתפקיד הקיצוני השמאלי ובין השאר שיחק בקבוצת מנצ'סטר יונייטד. הופיע במספר תוכניות מציאות בטלוויזיה הבריטית.

==קריירת כדורגל מקצועני==
שארפ החל את קריירת הכדורגל שלו במדי טורקי יונייטד, אך כבר בעונתו הראשונה (1987-88), לאחר 16 משחקים, עבר למנצ'סטר יונייטד ששילמה על כרטיס השחקן שלו 200,000 ליש"ט, סכום שיא בזמנו עבור שחקן נוער. שיחק בקבוצה הראשונה, בתחילה כמגן שמאלי ובעונת 1990-91 כמחליפו של ראלף מילן בתפקיד הקיצוני השמאלי. שארפ הרשים בהופעותיו והיווה שחקן מפתח בזכייתה של היונייטד בגביע המחזיקות באותה השנה.

שארפ הוזמן לנבחרת, אם כי לא שיחק ברכב הראשון, שיחק במדי הנבחרת 8 פעמים בין השנים 1991 ו-1995. שארפ הושבת ממשחק למשך תקופות ארוכות בעקבות פציעות ומחלות וכאשר חזר לכושר, מקומו בהרכב כבר נתפס על ידי ראיין גיגס ושארפ נאלץ לחזור לשחק כמגן שמאלי או להיאבק על תפקיד הקיצוני הימני עם אנדריי קנצ'לסקיס. במדי "השדים האדומים" השתתף שארפ ב-265 משחקים במהלך 8 עונות וכבש 36 שערים.

לידס יונייטד שילמו בקיץ 1996 עבור כרטיס השחקן שלו 4.5 מיליון ליש"ט ובכך הפך לשחקן היקר בתולדותיהם. שארפ המשיך לסבול מפציעות. הוא הופיע 26 פעמים במדי הקבוצה בעונת 1996-97 בהם הבקיע 5 שערים, אך פציעת טרום-עונה בברך השביתה אותו מפעילות למשך כל עונת 1997-98 וגרמה לסיום דרכו בלידס.

בסתיו 1998 הושאל לקבוצת סמפדוריה מהסרייה א', שם איבד את מקומו בהרכב וחזר לאנגליה בפגרת חג המולד. שארפ עבר לברדפורד סיטי במרץ 1999 ומילא תפקיד מפתח בעלייתה של הקבוצה לפרמייר ליג, אחרי היעדרות בת 77 שנים מהליגה הבכירה, וכן בהבטחת הישארותה בליגה בעונת 1999-00.

בעונת 2000-01 עבר שארפ בהשאלה לקבוצת פורטסמות' מהליגה הראשונה (כיום אליפות הפוטבול ליג). בעונה שלאחר מכן חזר שארפ לברדפורד סיטי, אך משהסתיים חוזהו הוחלט בקבוצה שלא לחדשו ושארפ הפך לשחקן חופשי. אחר כך הספיק לשחק בקבוצות אקסטר סיטי, גרינדאביק (איסלנד) וגארפורת' מ"ליגת המחוזות הצפוניים – מזרח", המהווה חלק מהדרג התשיעי בכדורגל האנגלי, לפני פרישתו הסופית מכדורגל מקצועני.

==לאחר הכדורגל==
לאחר פרישתו של שארפ מכדורגל מקצועני, הוא הופיע במספר תוכניות מציאות בטלוויזיה הבריטית, וכן שימש כפרשן עבור שלוחתו האסייתית של ערוץ ESPN ובאחד מערוצי ה-BBC. בשנת 2005 פרסם שארפ אוטוביוגרפיה בשם "מה שאני מכנה כיף" (באנגלית My Idea of Fun). במהלך גביע העולם ב-2006 כתב שארפ בלוג עם תמונות וקטעי וידאו עבור "יאהו!".

== קישורים חיצוניים ==
* 

קטגוריה:קשרי כדורגל אנגלים
קטגוריה:כדורגלני טורקי יונייטד
קטגוריה:כדורגלני מנצ'סטר יונייטד
קטגוריה:כדורגלני לידס יונייטד
קטגוריה:כדורגלני סמפדוריה
קטגוריה:כדורגלני ברדפורד סיטי
קטגוריה:כדורגלני פורטסמות'
קטגוריה:כדורגלני אקסטר סיטי
קטגוריה:כדורגלני נבחרת אנגליה
קטגוריה:כדורגלנים אנגלים
קטגוריה:משתתפים בתוכניות מציאות בריטיות
קטגוריה:זוכי פרס הכדורגלן הצעיר של השנה בליגה האנגלית
קטגוריה:אנגלים שנולדו ב-1971
מאוריציו פוליני

מאוריציו פוליני (באיטלקית: Maurizio Pollini; 5 בינואר 1942 – 23 במרץ 2024) היה פסנתרן איטלקי.

==ביוגרפיה==
מאוריציו פוליני נולד במילאנו לאדריכל ג'ינו פוליני, והחל לנגן בפסנתר בגיל 5. בגיל 15 זכה בפרס השני בתחרות הבינלאומית לפסנתרנים בז'נבה (הפרס הראשון לא הוענק). שלוש שנים לאחר מכן זכה בפרס הראשון בתחרות הבינלאומית היוקרתית על שם פרדריק שופן בוורשה. פוליני היה הצעיר מבין 89 המתחרים, והיה אף הזוכה הראשון בהיסטוריה של התחרות שלא מהגוש המזרחי.

הפסנתרן ארתור רובינשטיין היה אורח הכבוד של התחרות, והוא התנגד בשעתו לזכייתו של פוליני. רובינשטיין הודיע כי הוא מעניק פרס מטעמו למועמד אחר שהיה חביב עליו במיוחד, הפסנתרן היהודי-מקסיקני מישל בלוך. במרוצת השנים רובינשטיין הבין כי טעה בשיפוטו. בלוך נשכח כלא היה, ובין רובינשטיין לבין פוליני נרקמה ידידות עמוקה.

לאחר הזכייה בתחרות חברת ההקלטות EMI החתימה אותו על חוזה והפיקה עמו שני תקליטים של יצירות שופן. אולם לאחר מכן הוחלט בחברה להפסיק את העבודה עם פוליני משום שסברו שהוא עלול לגרום להפסדים. דויטשה גרמופון הייתה המרוויחה הגדולה, שכן מאז פוליני הקליט תחת המותג תקליטים ותקליטורים רבים שנמכרו כמעט כולם בהיקף גדול וגרפו רווחים נאים - הן לאמן והן לחברת ההקלטות.

בצעירותו התפרסם פוליני בעיקר בזכות ביצועיו ליצירות שופן בעקבות זכייתו בתחרות הידועה. לאחר ההקלטות הראשונות ב-EMI הוא החל ללמוד אצל הפסנתרן ארטורו בנדטי מיכלאנג'לי, ובמשך כשש שנים לא הופיע כלל בקונצרטים, והתמקד בלימוד ובתרגול. התקליט הראשון שהקליט לאחר מכן, בשנת 1971, היה של יצירות שנכתבו במאה ה-20: שלושה פרקים לפסנתר מתוך "פטרושקה" של איגור סטרווינסקי, הסונטה מס' 7 מאת פרוקופייב ויצירות מאת אנטון וברן ופייר בולז. הקלטות אלה ידועות עד היום כציון דרך היסטורי משמעותי בנגינת מוזיקה קלאסית מודרנית.

הרפרטואר של פוליני בקונצרטים ובהקלטות אולפן יחד היה רחב ביותר והשתרע על פני מאות שנים, החל במוזיקה מתקופת הבארוק וכלה במוזיקה בת זמננו – מבאך, דרך מלחיני התקופה הקלאסית מוצרט ובטהובן ומלחיני התקופה הרומנטית שומאן, שופן, ליסט וברהמס, ועד למלחיני הזרמים המודרניים במוזיקה דביסי, בארטוק, סטרווינסקי, שנברג, ברג, וברן, בולז, נונו ועוד. שליטתו הטכנית בפסנתר הייתה ידועה כפורצת דרך וככמעט חסרת גבולות. סגנון נגינתו היה מאופק, מתוכנן, טעון עוצמות פנימיות גדולות ובעל מהימנות מרבית לפרטיטורה על כל רבדיה. עם זאת, היו שביקרו את פוליני על קור ועל היעדר ממד אנושי בנגינתו.

ב-2007 זכה פוליני בפרס הגראמי עבור הביצוע הטוב ביותר לסולן אינסטרומנטלי (ללא תזמורת). בשנת 2010 זכה בפרס פרמיום אימפריאלה למוזיקה.

פוליני הופיע בישראל ארבע פעמים: ב-1968, ב-1983, ב-1985 וב-1987.

מאוריציו פוליני נפטר ב-23 במרץ 2024.

==קישורים חיצוניים==

* [https://web.archive.org/web/20080806044452/http://www.deutschegrammophon.com/maurizio.pollini מאוריציו פוליני], באתר דויטשה גרמופון
* [https://www.nytimes.com/1987/03/01/magazine/the-pollini- ריאיון עם מאוריציו פוליני], באתר ניו יורק טיימס, 1 במרץ 1978
* 

קטגוריה:פסנתרנים איטלקים
קטגוריה:זוכי פרס גראמי
קטגוריה:זוכי פרס ארנסט פון סימנס
קטגוריה:איטלקים שנולדו ב-1942
קטגוריה:איטלקים שנפטרו ב-2024
גשר בטרסי

לווייתן ששחה במעלה הנהר.]]
גשר בטרסי - מבט בכיוון מורד הזרם מצ'לסי. (ינואר 2006)
גשר בטרסי (באנגלית: Battersea Bridge) הוא גשר על נהר התמזה בין צ'לסי שבגדה הצפונית של הנהר לבטרסי, בגדתו הדרומית, בלונדון שבאנגליה. אורכו של הגשר 221 מטר, רוחבו של הגשר 12 מטרים בלבד, והוא גשר כלי הרכב הצר ביותר בלונדון.

==היסטוריה==
עד סוף המאה ה-18 היה במקום זה שירות מעבורת שאפשר לאנשים לחצות את הנהר. בשנת 1766 חקק הפרלמנט הבריטי חוק שאישר בניית גשר אגרה במקום. הגשר הראשון באתר מומן על ידי קבוצה של 15 משקיעים. גשר זה היה מורכב מ-19 מקטעים צרים העשויים עץ. בשל המקטעים הרבים נמנעה תנועת כלי שיט גדולים במעלה הנהר. הגשר נחנך בנובמבר 1771, אולם נפתח לציבור רק בשנת 1772. בשנת 1795 הוחלפו חלקים מהגשר העשויים עץ בחלקי מתכת, על מנת להגדיל את הקשתות של הגשר ולאפשר מעבר כלי שיט. הקשתות של גשר המתכת היו רחבות פי שניים מאלו של גשר העץ שקדם להם. 

הגשר צויר מספר פעמים על ידי האמן ג'יימס מקניל ויסלר וג'וזף ויליאם טרנר.

בשנת 1883 נרכש הגשר, בדומה ליתר גשרי לונדון, על ידי מחלקת העבודות המטרופולינית, נסגר ונהרס בשנת 1885 על מנת להחליפו בגשר חדש.

הגשר הנוכחי תוכנן על ידי האדריכל סר ג'וזף בזלגט ונפתח לציבור ב-31 ביולי 1890. גשר זה בנוי ברזל ופלדה ונתמך על ידי יסודות מגרניט.

ב-20 בספטמבר 2005 התנגשה בגשר רפסודה הנושאת חצץ. התנגשות זו גרמה לגשר נזק רב והוא נסגר לתנועה למספר חודשים בהם התנהלו עבודות השיקום.

== לקריאה נוספת==
<div class="mw-content-ltr">
* Loobet, Patrick — Battersea Past, 2002, p21,48. Historical Publications Ltd. .
</div>
==קישורים חיצוניים==

קטגוריה:ערכים שבהם תבנית בריטניקה אינה מתאימה
בטרסי, גשר
קטגוריה:אנגליה: מבנים רשומים דרגה II
The Miracle

The Miracle (בעברית: הנס) הוא אלבומה ה-13 של להקת הרוק קווין שיצא לאור בשנת 1989. האלבום יצא לאור 3 שנים לאחר צאת אלבומם הקודם בשנת 1986 וניפץ את גל השמועות שטען כי הלהקה התפרקה על רקע סכסוכים אישיים. האלבום הוקלט לאחר שפרדי מרקיורי נדבק ב-HIV, וכן החל להראות סממנים חיצוניים (שניסה להסתיר בעל כורחו) הקשורים במחלת האיידס. האלבום נקרא במקור "The Invisible Men", אך שמו שונה שלושה שבועות לפני יציאתו ל-"The Miracle".

האלבום הגיע למקום הראשון בבריטניה, גרמניה, שווייץ, הולנד ואוסטריה. בארצות הברית הגיע האלבום רק למקום ה-24.

== עטיפת האלבום ==
גב עטיפת אלבום The Miracle
עטיפת האלבום החדשנית לאותה התקופה היא עיבוד תמונה המשלב את תמונותיהם של ארבעת חברי הלהקה בצורה כזו שלא ניתן להבחין היכן פרצוף אחד מתחיל ואחר מסתיים. גב האלבום מציג מארג של תמונת עיני חברי הלהקה בצורה דומה. בראיונות שניתנו עם צאת האלבום טענו חברי הלהקה שהדבר, בנוסף לעובדה שכל השירים קיבלו את הקרדיט "קווין", בא לסמל את העובדה שהלהקה היא ישות אחת ואין יותר סכסוכים בנוגע לקרדיטים על השירים.

== רשימת שירים ==
=== צד 1 ===
<div style="direction: ltr;">
# Party (דיקון/מיי/מרקיורי) - (2:24)
# Khashoggi's Ship (קווין) - (2:47)
# The Miracle (מרקיורי) - (5:02) *
# I Want It All (מיי) - (4:40) *
# The Invisible Man (טיילור) - (3:29) *
</div>
=== צד 2 ===
<div style="direction: ltr;">
# Breakthru (מרקיורי/טיילור) - (4:07) *
# Rain Must Fall (דיקון/מרקיורי) - (4:20)
# Scandal (מיי) - (4:42) *
# My Baby Does Me (דיקון/מרקיורי) - (3:22)
# Was It All Worth It (מרקיורי) - (5:45)
</div>

=== רצועות בונוס באלבום ===
<div style="direction: ltr;">
# Hang On In There (מרקיורי) - (3:46)
# Chinese Torture (מיי, מרקיורי) - (1:46)
# The Invisible Man (12" Version) - (טיילור) – (5:29)
</div>

=== רצועת בונוס במהדורת הוליווד רקורדס משנת 1991 ===
<div style="direction: ltr;">
# Scandal (12" Mix) - (מיי) – (6:34)
</div>

=== צד ב' לסינגלים ===
<div style="direction: ltr;">
# Stealin' (מרקיורי) - 'Breakthru'
# Hijack My Heart (טיילור) - 'The Invisible Man'
# My Life Has Been Saved (דיקון) - 'Scandal'
</div>

=== רצועות בונוס במהדורת Anniversary משנת 2011 ===
# "I Want It All (Single Version)"
# "The Invisible Man (Early Version with Guide Vocal, August 1988)"
# "Hang On In There (B-Side)"
# "Hijack My Heart (B-Side)"
# "Stealin’ (B-Side)"
# "Chinese Torture (Instrumental)"
# "The Invisible Man (12” Version)"
*המסומנים ב-* יצאו כסינגלים.
*הקרדיט לכל השירים באלבום הוא ל"קווין".

== מבצעים ==
*כל השירה מבוצעת על ידי פרדי מרקיורי מלבד:
** 'The Invisible Man' - מרקורי, טיילור
** 'I Want It All' - מרקורי, מיי
*תופים: רוג'ר טיילור
*גיטרה בס: ג'ון דיקון
*סינטיסייזר-בס
** 'The Invisible Man' - טיילור
** 'Breakthru' - טיילור
** 'The Miracle' - מרקיורי
*סאמפל בס ב-'Scandal': דייוויד ריצ'רדס
*סינטיסייזר: מרקיורי פרט ל:
** 'Scandal' - מרקיורי, מיי
** 'Rain Must Fall' - דיקון
** 'My Baby Does Me' - מרקיורי, דיקון
*גיטרות חשמליות - בריאן מיי
*פסנתרים: מרקיורי.

==קישורים חיצוניים==

==הערות שוליים==

קטגוריה:אלבומי 1989
קטגוריה:אלבומי קווין
קטגוריה:אלבומים באנגלית
קטגוריה:אלבומים שהוקלטו באולפני אולימפיק
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי זהב באוסטרליה
קטגוריה:אלבומי חברת EMI
חסרף מזרחי

חסרף מזרחי (שם מדעי: Anarrhinum forskhalii) הוא בן שיח ממשפחת הלועניתיים.
מקור שמו העברי הוא בהיעדר ה'אף'- הבליטה שקיימת בפרי של הלוע הארי. בכך הוא נבדל מסוג קרוב זה. שמו הלטיני רומז אף הוא על קרבתו לסוג לוע הארי. 
תואר המין הוא לכבודו של פורסקהל, בוטנאי שלכבודו קרוי גם הסוג פורסקליה ממשפחת הסרפדיים.

מין זה גדל בעיקר על קרקעות חוואר וקירטון.
הוא נפוץ באופן משני (כלומר, כתוצאה מהשפעת האדם), באזורי סלעים שפוררו על ידי האדם.

הצמח אינו מסתעף וגובהו בערך חצי מטר. בישראל הוא גדל בחבלים הים תיכוניים של הארץ, ובחרמון.

==קישורים חיצוניים==

קטגוריה:לועניתיים
קטגוריה:ארץ ישראל: לועניתיים
קטגוריה:צמחיית החרמון
אווה גרדנר

אווה גרדנר, 1954
פסל בדמותה של גרדנר המוצב מחוץ לביתה בעיירה טוסה דה מאר, ספרד
אווה לביניה גרדנר (באנגלית: Ava Lavinia Gardner; 24 בדצמבר 1922 – 25 בינואר 1990) הייתה שחקנית קולנוע אמריקנית, ונחשבת לאחת מהכוכבות הגדולות של הוליווד בכל הזמנים.

==ביוגרפיה==
גרדנר נולדה בקהילת חוואים קטנה בקרוליינה הצפונית שבארצות הברית, למשפחה נוצרית-בפטיסטית. היא הייתה הצעירה מבין שבעה אחים ואחיות לזוג חוואים עניים, שגידלו טבק למחייתם.

תמונה שלה שהתגלגלה לידיהם של סוכנים של אולפני MGM צדה את עיניהם, ובגיל 20 נסעה להוליווד בשאיפה להיות כוכבת.

== קריירה ==
בין השנים 1942 - 1945 הופיעה ב-17 סרטים, בהם עשתה תפקידים בני שורה אחת או במקרה הטוב תפקידים קטנים. ב-1944 הופיעה לראשונה בתפקיד משמעותי, בסרט "שלושה גברים בלבן". ב-1946 עשתה את הפריצה שלה כשכיכבה בסרטים "Whistle Stop" וביצירת המופת של הסרט האפל, "הרוצחים", בו כיכבה בתפקיד הנשי הראשי.

גרדנר הייתה תחת חוזה באולפני MGM במשך 17 שנים, בהן המפיקים ניצלו את הפופולריות שלה וצירפו אותה לסרטים רבים בתפקיד הנשי הראשי, כדי למשוך צופים. ב־1953 כיכבה בסרטו של ג'ון פורד "מוגמבו", עליו קיבלה מועמדות יחידה לפרס האוסקר. ב-1964 כיכבה בסרטו של ג'ון יוסטון "ליל האיגואנה", וקיבלה על תפקידה מועמדות לפרס גלובוס הזהב, במה שנחשב לתפקיד הטוב ביותר שעשתה בקולנוע. היא המשיכה לככב בקולנוע גם בשני העשורים הבאים, אולם הפופולריות שלה דעכה.

== חיים אישיים ==
היא הלכה לעולמה בביתה שבלונדון בינואר 1990 מדלקת ריאות, לאחר שסבלה שנה קודם לכן מאירוע מוחי, שהותיר אותה משותקת. בת 67 הייתה במותה.

היא הייתה נשואה שלוש פעמים: לשחקן מיקי רוני, לנגן הקלרינט והמלחין ארטי שו, ולזמר פרנק סינטרה (בין השנים 1951 - 1957). משלושתם היא התגרשה, ובנוסף לכך הייתה במערכות יחסים עם הווארד יוז ועם ארנסט המינגוויי.

==פילמוגרפיה נבחרת==
* שלושה גברים בלבן (1944)
* Whistle Stop (1946)
* הרוצחים (1946)
* הפרסומאי הנבגד (1947)
* נשמות נבוכות (1949)
* עברי האסור (1951)
* ספינת השעשועים (1951)
* כוכב בודד (1952)
* שלגי הקילימנג'רו (1952)
* אבירי השולחן העגול (1953)
* רכב, בוקר, רכב (1953)
* מוגמבו (1953)
* הרוזנת היחפה (1954), של ג'וזף ל. מנקייביץ'
* מפגש בוואני (1956)
* על החוף (1959)
* המלאך לבש אדום (1960)
* 55 יום בפקינג (1963)
* ליל האיגואנה (1964)
* שבעה ימים במאי (1964)
* רעידת אדמה (1974)
* מפגש קסנדרה (1977)
* הקיץ הארוך והלוהט (1985) - סרט טלוויזיה

==קישורים חיצוניים==

* 

* [http://www.haaretz.co.il/hasite/pages/ShArt.jhtml?itemNo=727411&contrassID=4&subContrassID=0&sbSubContrassID=0 כתבה על פרסום ביוגרפיה חדשה על אווה גרדנר - יוני 2006]
* 
* [https://www.webcitation.org/query?id=1256585738925593&url=www.geocities.com/Hollywood/Derby/1586/GalleryListing.html גלריית תמונות]
* [https://web.archive.org/web/20061220042211/http://www.classicmovies.org/articles/aa121502a.htm ביוגרפיה נרחבת]
* [https://youtu.be/4iAhWxzYvXM גרדנר מטביעה את כפות ידיה במדרכה בהוליווד], 1952, ארכיון הסרטונים של AP
* 
* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:אל-הוריות אמריקאיות
קטגוריה:אל-הוריים אמריקאים
קטגוריה:אמריקאיות שנולדו ב-1922
קטגוריה:אמריקאים שנולדו ב-1922
קטגוריה:אמריקאיות שנפטרו ב-1990
קטגוריה:אמריקאים שנפטרו ב-1990
קטגוריה:מונצחים בשלט כחול של ארגון המורשת האנגלית
А (כתב קירילי)

אַה היא האות הראשונה באלפבית הקירילי שמייצגת את התנועה /a/ - כמו הפתח במלה בַּיִת. מקורה באות היוונית אלפא, וצורתה כשל אלפא גדולה וכשל האות הלטינית A בשתי צורותיה. זוהי אחת משש האותיות היחידות באלפבית הקירילי (יחד עם У, Р, Е ,Б ו-Ф) אשר צורותיה הגדולה והקטנה שונות זו מזו. באלפבית הקירילי המוקדם היא נקראה אַזוּ, והערך המספרי שלה היה 1.

בשפות הסלאביות האות מייצגת בדרך כלל את התנועה /a/, אך היא יכולה לייצג גם את התנועות /ɑ/ ו־/ə/ בשפות כמו אינגושית וצ'צ'נית. ברוסית האות מסמנת מספר אלופונים בתפוצה משלימה - את [æ] ואת [ɑ̟] בנוסף ל־[a]. כשהתנועה איננה מוטעמת האות מייצגת ברוסית את התנועה [ʌ] או [ə] בתלות במיקומה.

במהלך ההיסטוריה התפתחה צורת האות לצורות שונות, אך הצורה המקובלת כיום היא כשל האות A הלטינית.

==קישורים חיצוניים==

קטגוריה:אלפבית קירילי
Б

בֶּה (בּית דגושה) היא האות השנייה באלפבית הקירילי שמייצגת את הצליל /b/ - הגייתה של בּ דגושה בעברית המודרנית. צורתה של האות, במיוחד של האות הקטנה, דומה לצורת הספרה 6, וכמו В מקורה באות היוונית בטא. בכתב יד, האות הקטנה עשויה להראות כמו דלתא קטנה (δ). זוהי אחת משש האותיות היחידות באלפבית הקירילי (יחד עם У, Р, Е ,А ו-Ф) אשר צורותיה הגדולה והקטנה שונות זו מזו. באלפבית הקירילי המוקדם היא נקראה בּוּקִי ולא היה לה ערך מספרי, מאחר ש־В קיבלה את הערך המספרי של בטא.

ברוסית היא מייצגת שלושה אלופונים בתפוצה משלימה: בדרך כלל היא נהגית [b]; בסוף מילה או לפני עיצור אטום כשחלה הידמות חלקית בקוליות והיא מייצגת את האלופון [p]; לפני תנועה מחנככת או לפני "סימן הריכוך" Ь היא נהגית [bʲ] (מעין בּ דגושה רפה מחונככת).

==קישורים חיצוניים==

קטגוריה:אלפבית קירילי
שחארה

הר השחארה (בגאורגית: შხარა) הוא ההר הגבוה ביותר בגאורגיה. הר השחארה מתנשא לגובה של 5,201 מטר. חלק מהמקורות, ובכללם האנציקלופדיה הסובייטית הגדולה, מעריכים כי גובה ההר הוא 5,068 מטר בלבד, אבל זה איננו אומדן הגובה המערבי. במפות הסובייטיות הגובה המצוין הוא 5,158 מטר בנקודה הגבוה ביותר בצד המזרחי.

ההר ממוקם בנפת מסטיה שמחוז סוואנתי, לאורך הגבול עם רוסיה, 55 מייל צפונית לכותאיסי, העיר השנייה בגודלה בגאורגיה. הפסגה נמצאת בחלק המרכזי שבין הרי הקווקז הגדול לרכס הדרום-מזרחי של האלברוס, ההר הגבוה באירופה. מדרונות הר שחארה מכוסים בכבדות בקרחונים, והפיסגה היא יעד פופולרי לטיפוס ולטרקים. מזג האוויר מאופיין בסופות רעמים תדירות. הפיסגה נכבשה בפעם הראשונה המתועדת, בשנת 1888, על ידי קבוצת המטפסים הבריטית-שוודית א. אלמר, ג'. קוקין וק. רות'.

== קישורים חיצוניים ==

* [http://www.elbrus.net/caucasus/shkhara.htm שחארה]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:גאורגיה: הרים
קטגוריה:סוואנתי
קטגוריה:קברדינו-בלקריה
קטגוריה:קווקז: הרים
קטגוריה:גבול גאורגיה–רוסיה
קטגוריה:הפסגות הגבוהות במדינתן
קזבק (הר)

קזבק (בגאורגית: მყინვარწვერი, מקינווָארצווֶרי) הוא אחד מההרים העיקריים של רכס הרי הקווקז, הממוקם על גבול גאורגיה–צפון אוסטיה (רוסיה), ממש ממערב ליישוב העירוני סטפנצמינדה. ההר הוא השלישי בגובהו מבין הרי גאורגיה (אחרי ההר שחארה וג'נגה) והשביעי בגובהו מבין הרי הקווקז. הגאורגים מכנים אותו "הר המקינווארצוורי" שפירושו "הר הקרחון" או "הר הקרח".

==גאולוגיה וגאוגרפיה==
קזבק ממוקם ברכס הרי החוח, רכס הרים בצפון הרי הקווקז, ונחתך על ידי ערוץ הנהרות ארדון וטרק. ההר עצמו שוכן בקצה העתק בורג'ומי-קזבקי, שהוא המשכו של העתק צפון אנטוליה. האזור פעיל מבחינה טקטונית, פעילות המתבטאת בריבוי רעידות אדמה קטנות המתרחשות במרווחי זמן קבועים. מערכת גאותרמית של מעיינות חמים מכתרת את ההרים.

קזבק הוא הר געש רדום המורכב מזרמי לבה טרכיטית. להר מבנה של חרוט געשי כפול, שבסיסו שוכן בגובה 1,770 מטרים. קזבק הוא הגבוה בקבוצת הרי הגעש החרוטיים בסביבתו, הכוללת את חברג'ינה שגובהו 3,142 מטרים. 

מדרונותיו התלולים של ההר אינם מאפשרים קיום של קרחונים גדולים, ושטחם הכולל של אלה המצויים בראשו מגיע ל-135 קמ"ר. ההתמוטטות האחרונה של קרחון קולקה בצפון אוסטיה שברוסיה ליד קזבק בשנת 2002 יוחסה לפעילות של סולפטרות במדרונות הצפוניים של ההר, אף שלא התרחשה התפרצות געשית. דייבדרוק – הקרחון הידוע ביותר בקזבק, משתרע מן הפסגה אל המדרונות הצפון-מזרחיים של ההר, לתוך ערוץ הנושא אותו שם. גובהו של הקרחון מגיע ל-2,295 מטרים. למרגלות ההר, מצדו המזרחי, עוברת הדרך הצבאית הגאורגית, החוצה את מעבר דריאל בגובה 2,378 מטר.

העפלה ראשונה לפסגת ההר נעשתה בשנת 1868 על ידי שלושה חברים במועדון האלפיני של לונדון בליווי מדריך שווייצרי. תשע העפלות נוספות נרשמו לזכותה של מטפסת הרים מרוסיה החל משנת 1900.

== קישורים חיצוניים == 

* [http://www.peakware.com/peaks.html?pk=134 תמונות ומפות של קזבק באתר www.peakware.com] 
* 

==הערות שוליים==

הר קזבק במבט ממלון רומס הוטל ב[[סטפנצמינדה]]

קטגוריה:גאורגיה: הרים
קטגוריה:כארתלי
קטגוריה:קווקז: הרים
קטגוריה:גאורגיה: גאולוגיה
קטגוריה:גבול גאורגיה–רוסיה
קטגוריה:צפון אוסטיה - אלניה: גאוגרפיה
Д

דֶּה היא האות החמישית באלפבית הקירילי, המייצגת את הצליל /d/ - הגייתה של דּ דגושה בעברית המודרנית. 

מקור צורתה באות היוונית דלתא. ההבדל העיקרי ביניהן הוא שלדֶּה יש שתי "רגליים" שלא קיימות בדלתא היוונית. כמו לאות Л, לאות שתי צורות טיפוגרפיות עיקריות - אחת בה החלק העליון של האות מרובע (כמו בתמונה משמאל), ואחת בה הוא משולש (20px, כמו דלתא יוונית עם ה"רגליים"). בכתב יד האות הגדולה נראית כמו D לטינית, והקטנה דומה ל-g לטינית קטנה (או ל עברית בכתב-יד). כשהיא נטויה, האות הקטנה מזכירה D לטינית קטנה, או דמות ראי של הספרה 6 (∂). באלפבית הקירילי המוקדם היא נקראה דּוֹבּרוֹ וערכה המספרי היה 4.

ברוסית היא מייצגת שלושה אלופונים בתפוצה משלימה: בדרך כלל היא נהגית [d]; בסוף מילה או לפני עיצור אטום כשחלה הידמות חלקית בקוליות והיא מייצגת את האלופון [t]; לפני תנועה מחנככת או לפני "סימן הריכוך" Ь היא נהגית [dʲ] (מעין דּ דגושה מחונככת).

==קישורים חיצוניים==

קטגוריה:אלפבית קירילי
יין קש

ענבים מונחים לייבוש
יין קש הוא יין מתוק, בעל גוון צהוב בהיר, שהופק מענבים שיובשו על מצעי קש. התוצאה דומה לזו שבהפקת יין קרח, אך מתאימה לאקלים חם.

דרך זו להפקת יין מגדילה את מתיקותו וכפועל יוצא גם את ריכוז הכוהל, העולה על 14%. יין קש מופק בעיקר בצרפת, במחוזות ז'ירה וקוט דו רון, ובאיטליה, בצפון ובטוסקנה.

== ראו גם ==
* יין קרח
* יין צימוקים

==קישורים חיצוניים==

קטגוריה:יין
על קצה המזלג (קובץ רשימות)

על קצה המזלג הוא השם העברי שניתן לקובץ רשימותיו של קורט טוכולסקי שיצא לאור בהוצאת הקיבוץ המאוחד בשנת 1991.

כתביו של טוכולסקי, מן הפובליציסטים החשובים של רפובליקת ויימאר, תורגמו מעט מאוד לעברית בטרם יצא הספר. הספר מציין, על גב עטיפתו, כי "יש בספר זה לא רק משום הקמת יד לעיתונאי וסופר יהודי דגול, אלא חומר קריאה מאלף ומשעשע לקורא בן זמננו".

הספר מקבץ את רשימותיו של טוכולסקי בין השנים 1907 ל-1932. רשימות אלו נכתבו ברובן עבור העיתון די ולטבינה, שאותו ערך טוכולסקי בחלק משנים אלו. טוכולסקי כתב תחת מספר שמות עט: קספר האוזר, פטר פנתר, איגנץ ורובל ותיאובלד טיגר. על אף שברשימה הפותחת את הספר תחת הכותרת "בחמישה כוחות סוס" מתפאר טוכולסקי בסגנונם השונה של חמשת שמות העט, הרי שבסופו של דבר ניתן לזהות את ידו של טוכולסקי מאחורי הכתיבה, והמדובר כהגדרתו ב"חמש אצבעות בנות יד אחת". 

הרשימות בספר מסודרות בסדר כרונולוגי. אחת הרשימות הפותחות היא הרשימה "אגדה" אותה פרסם טוכולסקי בנעוריו, בשנת 1907 בשבועון הסאטירי "אוּלְק" (Ulk, הלצה), המלגלגת על טעמו של הקייזר וילהלם השני באמנות, ונחשבת ליצירתו הראשונה של טוכולסקי שראתה אור. הרשימה האחרונה היא "היטלר וגתה"- השוואה הומוריסטית מפיו של תלמיד בית הספר היסודי בין היטלר ובין גתה, המסתיימת במשפט: "גרמניההתעוררייהודהתתפגריהיטלריהיהנשיאהרייך - אתזהאנחנוקובעים!". המראה על ההתבהמות שחלה בציבור הגרמני לקראת עליית הנאצים לשלטון. בין לבין משובצות רשימות, חלקן פוליטיות, ברוחו של טוכולסקי, המתנגד למלחמה, למיליטריזם הפרוסי, וללאומנות, וחלקן הרהורים על חיי היום יום וחיי השעה, מנקודת ראותו המיוחדת של טוכולסקי - מעין פיליטונים קצרים, העוסקים במגוון נושאים, הנקראים אף כיום כרלוונטיים ומשעשעים. בניגוד לספריו העלילתיים הארוכים "רייזנבורג" ו"טירת גריפסהולם", שסגנונם קליל ואופטימי, משקפים קטעים אלו השקפת עולם צינית, מרירה, המביטה על החיים בחשש מהול בחמלה, אך מתוך סימפתיה עמוקה לכל מה שהוא אנושי. בקטעים רבים מופיעה דמותו השלילית של היהודי "ונדרינר" המשקפת את יחסו המורכב של טוכולסקי אל היהודים ואל היהדות.

את הספר תרגם מגרמנית יוחנן ארנון, שגם הוסיף לו אחרית דבר העוסקת בטוכולסקי וביצירתו. שני נספחים חשובים נוספו בסופו של הספר: מכתבו האחרון של טוכולסקי הגולה בציריך אל ארנולד צווייג הגולה בחיפה, שנכתב בסמוך למותו של טוכולסקי (רבים סבורים כי הלה התאבד; יש הסבורים כי נטל בטעות מנת יתר של כדורי שינה), ב-15 בפברואר 1935, המנתח את המצב שאליו הגיעה גרמניה, ואליו הגיעו יהודיה, ובו מכנה עצמו טוכולסקי "סופר לשעבר", ותשובתו של צווייג, שנכתבה כבר לאחר מותו של טוכולסקי, והיא בגדר הספד הן לטוכולסקי והן לדור אנשי הרוח היהודים שאירועי השעה הטראגיים הביאו לאובדנו.

על עטיפת הספר ציור של הקריקטוריסט קרל ארנולד איש העיתון זימפליציסימוס, המראה סצנה טיפוסית מימי רפובליקת ויימאר, המציגה מגוון של טיפוסים המזכירים את אלו המופיעים בספר.

== קישורים חיצוניים ==
*[https://www.kibutz-poalim.co.il/product?c0=38296 על קצה המזלג] באתר הוצאת הקיבוץ המאוחד

קטגוריה:ספרים גרמניים
קטגוריה:פובליציסטיקה
ג'ף אמנט

ג'ף אמנט (Jeff Ament, נולד ב-10 במרץ 1963) הוא בסיסט רוק
אמריקאי, בעבר חבר בלהקות גרין ריבר, מאת'ר לאב בון וטמפל אוף דה דוג וממייסדיה של להקת פרל ג'אם. אמנט מתייחד בנגינה עמוקה על בס של 12 מיתרים ושל שמונה מיתרים.

==ביוגרפיה==
===שנותיו הראשונות===
אמנט גדל בעיר ביג סאנדי, במונטנה. כשהיה נער, החל לנגן בגיטרת בס, תוך האזנה לתקליטים של הפוליס והקלאש. לאחר שפרש מלימודיו באוניברסיטת מונטנה, עבר אמנט בתחילת שנות ה-80 לסיאטל עם להקתו " Deranged Diction". ב-1984, בסיאטל, הכיר אמנט את המוזיקאים מארק ארם, סטון גוסארד וסטיב טורנר שהציעו לו להצטרף ללהקה חדשה בשם גרין ריבר, אמנט הסכים ונשאר בלהקה עד להתפרקותה ב-1987.
באותה שנה, אמנט וגוסארד גייסו את אנדרו ווד והקימו את מאת'ר לאב בון.
הלהקה חתמה בלייבל ראשי, והקליטה את אלבום הבכורה שלה "Apple". ב-1990 זמן קצר לפני יציאת האלבום, נפטר ווד ממנת יתר של הרואין. לפני שאמנט וגוסארד פירקו את הלהקה, עסקו השניים בפרויקט טמפל אוף דה דוג, שהוא מחרוזת שירים לאנדרו ווד, לפי רעיון של כריס קורנל. לאחר סיום הפרויקט, ב-1990, הוקמה פרל ג'אם.

===פרל ג'אם===
הרבה משירי הלהקה כתב ג'ף. הוא כתב את הלהיטים: "Jeremy" ו-"Nothingman".
בנוסף הוא כתב והלחין את השירים: "Pilate", "Low Light", "Gods' Dice" , "Help Help", "Nothing As It Seems", "Other Side" ו-"Sweet Lew".

===עבודות נוספות===
ב-1992 הופיע אמנט בסרט "Singles". לאמנט יש פרויקט-צד בשם ת'רי פיש וחברת עיצוב גרפי עם אחיו.

===חייו האישיים===
בנוסף למוזיקה, ג'ף עוסק בעיצוב גרפי, סקייטבורדינג, משחק כדורסל. באוניברסיטת מונטנה הוא למד אומנות ושיחק כדורסל.

==קישורים חיצוניים==

קטגוריה:אמריקאים שנולדו ב-1963
קטגוריה:פרל ג'אם
קטגוריה:מוזיקאי גראנג'
קטגוריה:טמפל אוף דה דוג
קטגוריה:מאת'ר לאב בון
קלאקסוויק

מספנה בקלאקסוויק
מבט מנמל קלאקסוויק לעבר האי [[קונוי]]
כנסיית קלאקסוויק
קלאקסוויק (בפארואזית: Klaksvík) היא העיר השנייה בגודלה באיי פארו, ונחשבת לבירת איי הצפון. העיר ממוקמת על האי בורוי, שהוא אחד משמונה-עשר האיים. בעיר מתגוררים 4,902 תושבים (2020)<ref></ref>.

בקלאקסוויק ממוקם הנמל הימי הפעיל ביותר באיים<ref></ref>, עניין שמשך במשך השנים אוכלוסייה ודייגים מקצועיים היוצאים על גבי ספינותיהם אל מרחבי האוקיינוס האטלנטי הצפוני.

במקור היו במקום ארבע חוות, שגדלו והפכו לארבעה כפרים, ואלה גדלו והתמזגו לעיר. בשנת 1963 נבנתה בעיר כנסיית יוצאת דופן בצורתה - הכנסייה בנויה משילוב של עצים ואבני בזלת. בתוך הכנסייה תלויה ספינה ויקינגית הפוכה בשם דורתיה ששימשה לטובת ציד לווייתנים וכן לטובת דייג<ref></ref>.אגן הכנסייה הוא למעשה מזבח פגני שגילו 4,000 שנה.

העיר מהווה מרכז מסחרי לאיים הצפוניים שבאיי פארו. מבשלת הבירה המפורסמת באיים, ’Foroya Bjor’, ממוקמת בעיר.

באפריל 2006 נבנתה ה-נורד'ויטונילין - מנהרה תת-ימית המקשרת את העיר לליירוויק.

== ערים תאומות ==
הערים התאומות של קלאקסוויק הן:
*
*
*
*
*
*
*
*

== ראו גם ==
*קלאקסוויק (כדורגל)

==קישורים חיצוניים==

* 
* נוגע בעולם עם עמרי גלפרין - [https://www.youtube.com/watch?v=K1spifS7PGM&t=16s פרק איי פארו (כולל קלאקסוויק)], מתוך: ערוץ 2, 8 בפברואר 2016
* [https://web.archive.org/web/20080209154928/http://faroeislands.dk/pages/KlaksvikIndex.htm תיאור העיר].
* [http://www.ynet.co.il/Ext/Comp/ArticleLayout/CdaArticlePrintPreview/1,2506,L-663348,00.html איי פארו], באתר ynet תיירות, יש פסקה על קלאקסוויק

== הערות שוליים ==

קטגוריה:איי פארו: יישובים
קטגוריה:ערי חוף
קטגוריה:אירופה: ערי נמל
קטגוריה:ערים שבהן מספנות